Աննա Դուբրովսկայա

Աննա Անատոլևնա Դուբրովսկայա (ռուս.՝ Анна Анатольевна Дубровская, նոյեմբերի 27, 1972(1972-11-27), Մինսկ, Բելառուսական ԽՍՀ, ԽՍՀՄ), ռուսական թատրոնի ու կինոյի դերասանուհի։ ՌԴ վաստակավոր արտիստ (2004)։


== Կենսագրություն ==
Աննա Դուբրովսկայան ծնվել է 1972 թվականի նոյեմբերի 27-ին Մինսկ քաղաքում։ Մանկուց ունեցել է բազմակողմանի ունակություններ. գրել է երգեր, եղել անսամբլի անդամ, զբաղվել գեղասահքով, խաղացել կինոյում։ Ամենից շատ տարվել է թատրոնով։ 1990 թվականին Դուբրովսկայան տեղափոխվում է Մոսկվա և ընդունվում Բ. Շչուկինի անվան թատերական ուսումնարան՝ Վլադիմիր Իվանովի դասարան։ 1992 թվականին խաղացել է իր առաջին դերը. «Ուզում եմ Ձեր ամուսնուն» կինոկատակերգության մեջ խաղացել է Օքսանայի դերը։
1994 թվականին ավարտելով ուսումնարանը՝ ընդունվում է Ե. Վախթանգովի անվան պետական ակադեմիական թատրոնի թատերախումբ։ «Արքայադուստր Տուրանդոտ» ներկայացման մեջ միանգամից ստանում է գլխավոր դերը։ 2000-ականների սկզբին խաղացել է մի շարք գլխավոր դերեր բազում ներկայացումներում՝ Օթելլո, Քեռու երազը, Արքայական որս, Ամֆիտրիոն, Ֆրեդերիկ կամ հանցագործությունների ծառուղի, Մոլորակը։
2002 թվականին Դուբրովսկայան կարող էր մահանալ Հյուսիսային Օսիայում Կոլկա սառցադաշտի փլուզումից, որտեղ մասնակցում էր Սերգեյ Բոդրով կրտսերի «Կապավորը» ֆիլմի նկարահանումներին, սակայն աղետի նախօրեին նա վերադառնում է Մոսկվա՝ ներկայացման մեջ խաղալու համար։
Դերասանուհուն հավելյալ հայտնություն է բերել «Գիշերային դետք» ֆիլմում նկարահանվելը։ Նույն ժամանակահատվածում նա մի շարք գլխավոր դերեր է խաղացել հայտնի հեռուստասերիալներում՝ «Գործողություն «Ազգի գույնը»», «Ինը անհայտներ», «Յուրայինն օտարական է», «Անտառապայը», «Անտառապայը 2»։ Վերջին երկու ֆիլմերի համար Դուբրովսկայան նաև երգել է։ 2010 թվականի մայիսի վերջին Կիևի կինոփառատոնին կայացել է «Իվանով» ֆիլմի պրեմիերան, որտեղ Դուբրովսկայան կատարել է Աննա Պետրովնայի դերը։
2007 թվականին Դուբրովսկայան ստացել է իր երկրորդ «Ճայ» մրցանակը՝ «Մեծ աղմուկ ոչնչից» ֆիլմում կատարելով Բեատրիչեի դերը։
2009 թվականի սեպտեմբերին Ե. Վախթանգովի անվան թատրոնում կայացել է «Քեռի Վանյան» ներկայացման պրեմիերան, որտեղ Դուբրովսկայան կատարել է Ելենա Անդրեևնայի դերը։


== Ընտանիք ==
Հայրը՝ կոնստրուկտոր-գյուտարար է, մայրը՝ Մինսկի օպերետայի թատրոնի դերասանուհի։ Ավագ քրոջ անունը՝ Իլոնա։
Առաջին ամուսինը (1991-2009)՝ Տուդոր Անդրոնակի։ Դուստրը՝ Նինա Տուդոր Անդրոնակին (ծնվ.՝ 1992 թ.) դերասանուհի է։
Երկրորդ ամուսինը (2010 թվականից)՝ Վադիմ Դուբրովիցկին, ռեժիսոր է։ 


== Մրցանակներ և պարգևներ ==
2000 - «Ճայ» մրցանակ «Գայթակղիչ կին» անվանակարգում (Ե. Վախթանգովի անվան թատրոնում «Օթելլո» ներկայացման մեջ Դեզդեմոնայի դերակատարման համար)
2001 - «Տրիումֆ» մրցանակ (Ե. Վախթանգովի անվան թատրոնում «Օթելլո» ներկայացման մեջ Դեզդեմոնայի դերակատարման համար)
2004 - ՌԴ վաստակավոր արտիստ
2007 - «Ճայ» մրցանակ «Գայթակղիչ կին» անվանակարգում (Փոքր Բրոննայի վրա գտնվող թատրոնում «Մեծ աղմուկ ոչնչից» ներկայացման մեջ Բեատրիչեի դերակատարման համար)
2021 - Բարեկամության շքանշան (սեպտեմբերի 10, 2021) հայրենական մշակույթի և արվեստի զարգացման մեջ ունեցած մեծ ավանդի, բազմամյա բեղուն գործունեության համար


== Դերերը թատրոնում ==
Ե. Վախթանգովի անվան թատրոն

Այլ թատրոններ


== Ֆիլմագրություն ==


== Ծանոթագրություններ ==


== Գրականություն ==
Фёдорова В. Анна Дубровская // Театр имени Евг. Вахтангова / Ред.-составитель Б. М. Поюровский. М.: Центрполиграф, 2001. С.74—88, фото. («Звёзды московской сцены») — ISBN 5-227-01251-2


== Արտաքին հղումներ ==
Աննա Դուբրովսկայայի ստեղծագործական կյանքին նվիրված կայք
Աննա Դուբրովսկայայի մասին Ե. Վախթանգովի անվան թատրոնի կայքում
Աննա Դուբրովսկայայի մասին ruskino.ru կայքում